वेब उद्योग के खिलाफ इन दिनों जमकर आरोप लगाए जा रहे हैं। इस क्षेत्र के चंद लोगों ने आम नागरिकों के निजी डेटा का दुरुपयोग करके अपने लिए समृद्घि हासिल की है और यह बात इन दिनों चर्चा में है। हर रोज कोई न कोई नई बात सामने आ रही है। हर रोज नए खुलासे हो रहे हैं। ऐसा प्रतीत हो रहा है मानो सूचना युग अपने साथ मनुष्यता के सबसे निकृष्टï चिह्नï भी ले आया है। उदाहरण के लिए मैसाच्युसेट्स इंस्टीट्यूट ऑफ टेक्रॉलजी (एमआईटी) की मीडिया लैब की रिपोर्ट की बात करते हैं जो एक विज्ञान पत्रिका में प्रकाशित हुई थी। रिपोर्ट में कहा गया है कि इंटरनेट पर झूठ सच की तुलना में कहीं अधिक तेजी से प्रसारित होता है। एमआईटी की मीडिया लैब ने वर्ष 2006 से 2017 के बीच करीब 30 लाख लोगों द्वारा 45 लाख बार ट्वीट की गई 126,000 खबरों की जांच की।